Ngwala serapa se sekopana mabapi le kamoo phepo e kgomago bophelo bja motho ka gona.
Gaešita le ge go le molaleng gore phepo e swanetše go ba le tutuetšo bophelong bjo bobotse bja mmele, mokgwa wa mehleng yeno wa tša kalafo o ganne go ela hloko, goba bonyenyane o fokoditše tema ya yona bophelong bjo bobotse bja mmele wa motho. Dijo di bohlokwa bakeng sa go phologa ga motho, gomme dijo tše di nago le phepo ke senyakwa sa pele sa go bopa le go boloka mmele le monagano wa motho o phetše gabotse. Go ja mehuta e sa swanelago ya dijo go ka senya tshepedišo ya mmele ya motho ya go šilega ga dijo, gomme ge nako e dutše e e-ya, gwa lebiša ditšharakanong tša dihomoune, go nona kudu, bolwetši bja swikiri le bolwetši bja pelo. Lefase e bile hlatse ya go oketšega ga ditiragalo tša malwetši a bjalo ga e sa le go tloga nakong ya go hlongwa ga diintaseteri tša dijo le tša dihlare-tagi. Ka morago ga Ntwa ya II ya Lefase, ga e sa le go tloga ka bo-1970, ditekanyo tša go tšwelela ga malwetši ao a boletšwego ka mo godimo di oketšegile kudu, di tswalana kudu le go oketšega ga go ja dijo tše di šongwago, dioli tša peu, swikiri le dikhabohaetereite mola di tswalana gampe le go ja makhura a lekanego le nama e khwibidu. Ka gona, le ge tekanyo ya tebelelo ya bophelo ya batho e oketšegile, gaešita le ge e fapana dikarolong tše di fapa-fapanego tša lefase, ka go oketšega ga kabelo ya mekgwa ya tša kalafo ya mehleng yeno, boleng bja bophelo bja batho ba bantši bo theogile. Go ka bolelwa gore rena bjalo ka setšhaba, re fetoga batho bao ba nago le dikalori tše dintši eupša ba se na dijo tše di nago le phepo, e lego seo se feleletšago ka ditla-morago tše di sa kgahlišego tša maphelo a batho.